रामगढ़ में जंगली हाथियों का आतंक! चार दिन में दो लोगों को कुचला
रामगढ़ के मंडलीय वन अधिकारी (डीएफओ) ने मंगलवार को बताया कि हाथियों के एक समूह ने गोला क्षेत्र के जंगल में जयंतीबेड़ा गांव में सुबह 65 वर्षीय सुलेमान अंसारी को कुचल कर मार दिया।
रामगढ़. झारखंड के रामगढ़ जिले के गोला क्षेत्र में जंगली हाथियों के झुंड ने मंगलवार को 65 वर्षीय बुजुर्ग को कुचल दिया जिससे उनकी मौत हो गई। हाथियों की झुंड से कुचलकर मौत की यह पिछले चार दिन में दूसरी घटना है। इससे पहले शनिवार को हाथियों ने 25 साल के युवक रमेश मूर्मू को कुचल दिया था, जिसका रिम्स, रांची में इलाज के दौरान मौत हो गई।रामगढ़ के मंडलीय वन अधिकारी (डीएफओ) ने मंगलवार को बताया कि हाथियों के एक समूह ने गोला क्षेत्र के जंगल में जयंतीबेड़ा गांव में सुबह 65 वर्षीय सुलेमान अंसारी को कुचल कर मार दिया। सुलेमान का शव पोस्टमॉर्टम के लिए पुलिस को सौंप दिया गया है। वन विभाग ने उनके परिजनों को नियमानुसार चार लाख रुपये की मदद देने की घोषणा की है। उन्होंने बताया कि गोला के जंगल हाथियों के कोरिडोर में आते हैं। 